CELEX: 62016CA0387
Language: hu
Date: 2018-02-28 00:00:00
Title: C-387/16 sz. ügy: A Bíróság (negyedik tanács) 2018. február 28-i ítélete (a Lietuvos vyriasusiasis administracinis teismas [Litvánia] előzetes döntéshozatal iránti kérelme) – Vilniaus apskrities valstybinė mokesčių inspekcija kontra Nidera BV (Előzetes döntéshozatal — Adózás — Hozzáadottérték-adó (héa) — 2006/112/EK irányelv — Az előzetesen megfizetett adó levonása — 183. cikk — A héakülönbözet visszatérítése — Késedelmes visszatérítés — A nemzeti jog szerint fizetendő késedelmi kamat összege — Ezen összeg adóalanynak fel nem róható okokból való csökkentése — Megengedhetőség — Adósemlegesség — Jogbiztonság)

23.4.2018   
            
            
               HU
            
            
               Az Európai Unió Hivatalos Lapja
            
            
               C 142/6
            
         A Bíróság (negyedik tanács) 2018. február 28-i ítélete (a Lietuvos vyriasusiasis administracinis teismas [Litvánia] előzetes döntéshozatal iránti kérelme) – Vilniaus apskrities valstybinė mokesčių inspekcija kontra Nidera BV
   (C-387/16 sz. ügy) (1)
   
   ((Előzetes döntéshozatal - Adózás - Hozzáadottérték-adó (héa) - 2006/112/EK irányelv - Az előzetesen megfizetett adó levonása - 183. cikk - A héakülönbözet visszatérítése - Késedelmes visszatérítés - A nemzeti jog szerint fizetendő késedelmi kamat összege - Ezen összeg adóalanynak fel nem róható okokból való csökkentése - Megengedhetőség - Adósemlegesség - Jogbiztonság))
   (2018/C 142/07)
   Az eljárás nyelve: litván
   
      A kérdést előterjesztő bíróság
   
   Lietuvos vyriasusiasis administracinis teismas
   
      Az alapeljárás felei
   
   
      Felperes: Valstybinė mokesčių inspekcija prie Lietuvos Respublikos finansų ministerijos
   
      Alperes: Nidera BV
   
      Az eljárásban részt vevő fél: Vilniaus apskrities valstybinė mokesčių inspekcija
   
      Rendelkező rész
   
   A közös hozzáadottértékadó-rendszerről szóló, 2006. november 28-i 2006/112/EK tanácsi irányelvnek az adósemlegesség elvével összefüggésben értelmezett 183. cikkét úgy kell értelmezni, hogy azzal ellentétes a határidőben vissza nem térített hozzáadottértékadó-különbözet után a nemzeti jog szerint rendszerint fizetendő kamatoknak az adóalanynak fel nem róható körülményekhez – mint például e kamatok összegének a héakülönbözet összegéhez viszonyított jelentőségéhez, a vissza nem térítés időtartamához és okaihoz, valamint az adóalany által valóban elszenvedett veszteségekhez – kapcsolódó okokból történő csökkentése.
   
      (1)  HL C 343., 2016.9.19.